จีนอนุมัติให้ระดมผลิตวัคซีนต่อต้านไข้หวัดใหญ่ AH1N1 จำนวนมาก
เจ้าหน้าที่สาธารณสุขในจีนอนุมัติให้บริษัทในเมืองจีนบริษัทหนึ่ง ระดมผลิตวัคซีนต่อต้านไข้หวัดใหญ่ เอ เอช1เอ็น1 จำนวนมากได้ วัคซีนที่ว่านี
บริษัท ไซโนแวคอันเป็นบริษัทเทคโนโลยีชีวภาพในเมืองจีนกล่าวว่า วัคซีนต่อต้านไข้หวัดใหญ่ เอเอช1เอ็น1 ของบริษัทนั้น ฉีดครั้งเดียวก็ป้องกันไข้หวัดใหญ่ดังกล่าวได้อย่างมีประสิทธิภาพเรื่องนี้ขัดกับเรื่องที่คาดหมายกันไว้ก่อนหน้านี้ ที่ว่าจะต้องฉีดวัคซีนสองครั้งถึงจะป้องกันไข้หวัดใหญ่เอ เอช1เอ็น1 ได้ รองผู้จัดการของบริษัทไซโนแวค หวองหนานกล่าวว่าการวิจัยของบริษัทเกี่ยวกับวัคซีนชนิดนี้เริ่มมาตั้งแต่ต้นเดือนมิถุนายน คุณ หวอง หนาน กล่าวไว้ตอนนี้ว่า "หลังจากฉีดวัคซีนเข็มแรกให้คนแล้ว21 วัน ผู้ทดลองทำการตรวจโลหิตของคนเหล่านั้น และพบว่าวัคซีนหนึ่งเข็มให้ความคุ้มครองได้ในระดับที่ตรงกับความคาดหมาย"เขากล่าวด้วยว่าบริษัท ไซโนแวคจะผลิตวัคซีนป้อนตลาดจีนก่อน แต่ก็สนใจ ที่จะจำหน่ายวัคซีนให้แก่ประเทศอื่นๆด้วย บริษัท ไซโนแวค สามารถผลิตวัคซีนได้ปีละ 30 ล้านชุด รัฐบาลจีนมีแผนจะฉีดวัคซีนป้องกันไข้หวัดใหญ่เอ เอช1เอ็น1 ให้ประชาชนหกสิบห้าล้านคนในปีนี้ องค์การอนามัยโลกกล่าวว่า บรรดาประเทศทางซีกโลกเหนือสั่งซื้อวัคซีนป้องกันไข้หวัดใหญ่เอ เอช1เอ็น1 แล้วกว่าหนึ่งพันล้านชุด โฆษกหญิงขององค์การอนามัยโลกประจำจีน วิเวียนตัน กล่าวว่าประโยชน์สำคัญของวัคซีนชนิดที่ฉีดครั้งเดียวก็พอนี้อยู่ที่ว่า จะทำให้สามารถฉีดให้คนได้มากขึ้นกว่าเดิมหนึ่งเท่าตัวแต่เธอกล่าวด้วยว่าการอนุมัติให้ผลิตวัคซีนของบริษัทไซโนแวคได้มิได้หมายถึงว่าจะมีวัคซีนสนองความต้องการได้อย่างพอเพียง คุณวิเวียน ตันกล่าวไว้ตอนนี้ว่า "กล่าวโดยทั่วไปการผลิตวัคซีนในเดือนแรกๆ จะผลิตได้ไม่พอสนองความต้องการของโลก เพราะโลกไม่มีขีดความสามารถในการผลิตวัคซีนสนองความต้องการได้อย่างทั่วถึงในตอนนี้ดังนั้น การที่ประเทศต่างๆ จะจัดลำดับความสำคัญก่อนหลัง ของกลุ่มที่จะต้องได้รับการฉีดวัคซีนนั้นจึงเป็นเรื่องสำคัญ" คุณ วิเวียน ตัน กล่าวด้วยว่า องค์การอนามัยโลกแนะนำให้เอาบรรดาผู้บริบาลสุขสุขภาพรวมไว้ในหมู่ผู้ที่จะได้รับการฉีดวัคซีนกลุ่มแรกเพราะเป็นผู้ที่จะผจญกับเชื้อไวรัสไข้หวัดใหญ่สายพันธุ์ เอ เอช1เอ็น1 โดยตรงส่วนกลุ่มอื่นๆ ที่ควรให้ได้รับการฉีดวัคซีนก่อนรวมถึงผู้ที่เป็นโรคเรื้อรังอย่างเช่นโรคเบาหวานโรคหืด โรคหัวใจร่วมหลอดเลือด และสตรีมีครรภ์ องค์การอาหาร และยาของจีนกล่าวว่าผลของการนำวัคซีนของบริษัทไซโนแวคไปทดลองแสดงว่าวัคซีนดังกล่าวปลอดภัยมากๆ คาดว่าองค์การแห่งนั้นจะตัดสินใจว่าจะอนุมัติวัคซีนที่อีกเก้าบริษัทเป็นผู้พัฒนานั้นหรือไม่ภายในกลางเดือนนี้ คุณ วิเวียน ตันกล่าวว่ามีผู้ป่วยเป็นไข้หวัดใหญ่ เอ เอช1เอ็น1 สามพันกว่ารายในเมืองจีนแต่ยังไม่มีผู้ใดเสียชีวิต ดังนั้นเธอคิดว่าเจ้าหน้าที่สาธารณสุขจีนกำลังแก้ไขสถานการณ์ได้ดีทีเดียว ไข้หวัดใหญ่สายพันธุ์ เอ เอช1เอ็น1 นี้ระบาดไปยังเกือบทุกประเทศในโลกนับตั้งแต่พบไข้หวัดใหญ่ดังกล่าว ตามการกะประมาณขององค์การอนามัยโลกเชื้อไวรัสสายพันธุ์ เอ เอช1เอ็น1 คร่าชีวิตคนไป 2,185 ราย